ลำดวนคืนพลัง": นวัตกรรมการพยาบาลเชิงรุกเพื่อการฟื้นฟูผู้สูงอายุกระดูกสะโพกหัก
มุ่งสู่มาตรฐาน DSC 2570
SISAKET ORTHOGERIATRIC INTEGRATED CARE: THE LAMDUAN RECOVERY MODEL
ภาวิณี ฝั่งสระ, บัวแก้ว คันศร, ธนภรณ์ บุญครอง และ อรปรีญา แซ่อ้วง  
โรงพยาบาลศรีสะเกษ สำนักงานสาธารณสุขจังหวัดศรีสะเกษ เขตสุขภาพที่ 10
บทนำ ภาวะกระดูกสะโพกหักในผู้สูงอายุเป็นภาวะฉุกเฉินที่มีความเสี่ยงต่อภาวะแทรกซ้อนสูงและส่งผลต่อการพึ่งพิงระยะยาว จากข้อมูลโรงพยาบาลศรีสะเกษ พบผู้ป่วยเฉลี่ย 200–300 รายต่อปี โดยก่อนการพัฒนาระบบพบภาวะแทรกซ้อนสำคัญระหว่างนอนโรงพยาบาล เช่น แผลกดทับ ภาวะลิ่มเลือดอุดตัน และข้อสะโพกเทียมเคลื่อนหลุด ในระยะหลังสามารถลดอัตราภาวะลิ่มเลือดอุดตันลงเป็นศูนย์ได้ แต่ยังขาดระบบการดูแลฟื้นฟูแบบบูรณาการที่ชัดเจนตั้งแต่ระยะเริ่มต้นถึงชุมชน ทีมสหสาขา Orthopedic จึงพัฒนา “ลำดวนคืนพลัง” นวัตกรรมการพยาบาลเชิงระบบ โดยมี Active Morning Sitting (AMS) Protocol เป็นกลไกหลักในการเร่งการฟื้นฟูตั้งแต่ระยะแรก เพื่อ 1) ลดภาวะแทรกซ้อนหลังผ่าตัดให้เป็นศูนย์อย่างยั่งยืน 2) เพิ่ม Early Mobilization ภายใน 24 ชั่วโมงหลังผ่าตัด และ 3) พัฒนาระบบดูแลต่อเนื่องเชื่อมโรงพยาบาลถึงชุมชน รองรับมาตรฐาน DSC Hip Fracture ปี 2570
วิธีการพัฒนานวัตกรรม ใช้แนวคิด CQI บูรณาการนวัตกรรม 4 องค์ประกอบ ได้แก่ 1) Admission Advice Contract พยาบาลและญาติร่วมลงนามรับทราบแผนการรักษาตั้งแต่แรกรับด้วยใบแนะนำผู้ป่วยที่ออกแบบเฉพาะสำหรับ Hip Fracture 2) Visual Care Communication ป้ายแขวนเตียงแจ้งเตือนข้อควรระวังหลังผ่าตัด ป้องกันข้อสะโพกเทียมเคลื่อนหลุด และป้ายท่าบริหาร Ankle Pump สำหรับญาติกระตุ้นผู้ป่วยข้างเตียง 3) Active Morning Sitting (AMS) Protocol นวัตกรรมต้นแบบที่ทีมพัฒนาเฉพาะบริบท กำหนดให้ปรับเตียงนั่งและบริหารร่างกายตั้งแต่เช้าวันแรกหลังผ่าตัด (06.00-08.00 น.) Ankle Pump 100 ครั้ง/รอบ, Deep Breathing และการฝึกลุกนั่งขอบเตียงให้เร็ว การติดตามภาวะลิ่มเลือดอุดตัน และ 4) Digital Bridge เชื่อมต่อผ่าน Thai COC, Line OA "การฟื้นฟูผู้ป่วย IMC" และ E-book คู่มือกลับบ้านดิจิทัล
ผลการศึกษา ภายหลังการพัฒนานวัตกรรม พบผลลัพธ์เชิงประจักษ์ที่ครอบคลุมทั้งระยะสั้นและระยะยาว    1) อัตราการเกิดภาวะลิ่มเลือดอุดตัน (DVT) และข้อสะโพกเคลื่อนหลุด ปี พ.ศ. 2569 ร้อยละ 0 2) ผู้ป่วยทุกรายมีคะแนน Barthel Index เพิ่มขึ้นอย่างน้อย 3-5 คะแนน และอัตราได้รับการส่งต่อการดูแลระยะกลาง (IMC) ร้อยละ 100 3) อัตราผู้ป่วยปรับเตียงนั่ง 24 ชั่วโมงแรกหลังผ่าตัด (06.00-08.00 น.) ร้อยละ 100       4) อัตราการเกิดกระดูกหักซ้ำและการกลับมานอนโรงพยาบาลซ้ำภายใน 28 วัน ร้อยละ 0 5) ความพึงพอใจของผู้ดูแลหลังใช้นวัตกรรมระดับสูงสุด 93.3%
[bookmark: _Hlk229117378]ประโยชน์และการนำไปใช้ “ลำดวนคืนพลัง” เป็นนวัตกรรมการดูแลแบบ Orthogeriatric Care ที่เชื่อมโยงคุณภาพ ความปลอดภัย และความคุ้มค่า สามารถขยายผลเป็นมาตรฐานการดูแลเดียวทั้งองค์กร และรองรับการรับรองมาตรฐาน DSC Hip Fracture ระดับประเทศได้อย่างมีประสิทธิภาพ               
คำสำคัญ กระดูกสะโพกหัก, นวัตกรรมการพยาบาล, AMS Protocol, Hip Fast Track, ผู้สูงอายุ, DSC

